দিনাজপুর জিয়া হার্ট ফাউন্ডেশন এন্ড রিসার্চ সেন্টারে এক সাথে হার্টের রক্তনালী ও কিডনীর রক্তনালীতে রিং বসানো সফল হয়েছে। জিয়া হার্ট ফাউন্ডেশন সুত্রে জানা যায় নীলফামারী জেলার ডোমার এর ফেরদৌস শ্যামল নামে এক রোগী জিয়া হার্ট ফাউন্ডেশনের ক্যাথ ল্যাবে বিভিন্ন পরীক্ষা নিরীক্ষা করতে এলে তার হার্টের ৩টি রক্ত নালী ও ডান পাশের কিডনীর ১টি রক্ত  নালী ব্লক হয়ে গেছে বলে ধরা পড়ে। পরে উক্ত রোগী হার্ট ফাউন্ডেশনে ভর্তি হলে প্রতিষ্ঠানের চীফ কনসালটেন্ট ডাঃ হাসনাইন নান্না অপারেশনের মাধ্যমে হার্টের ২টি রক্ত নালীতে ৩টি রিং বসান এবং কিডনীতে ১টি রিং বসান।  রোগী ফেরদৌস শ্যামল জানায়, সব সময় বুকের অংশ ব্যথা, বমি বমি ভাব, অতিরিক্ত মাথা ঘামা এবং বিভিন্ন রোগের লক্ষণ দেখা দেয়। উক্ত রোগীর অপারেশন সফল করার পরে শুক্রবার আরো ১টি রোগী যার হার্ট এটাক্ট করার ৬ ঘন্টার মধ্যে অপারেশন করা হয়। রোগীটি দিনাজপুর শহরের লালবাগ মহল্লার মৃত আছির উদ্দিনের পুত্র মোঃ আনসার আলী (৬১)।  ডাঃ হাসনাইন নান্না রোগীটির রোগ নির্নয় করে জানায়, যে এটি প্রাইমারী পিটিসিএ। এ রোগে আক্রান্ত রোগী ৯৮ ভাগ বাচার সম্ভাবনা খুব কম থাকে। তবে হার্ট এটাক্ট করার ১০ থেকে ১২ ঘন্টার মধ্যে যদি রোগীকে অপারেশন করা হয় তবেই বাচার সম্ভাবনা থাকতে পারে।  রোগীটির অপারেশনের সময় হার্ট ফাউন্ডেশন এন্ড রিসার্স সেন্টারের চীফ কনসালটেন্ট ডাঃ হাসনাইন নান্নাকে সার্বক্ষনিক সহযোগীতা করেন ডাঃ সারওয়ার কামাল, ইখতিয়ার হাসান খান, ডাঃ জগলুল কবির প্রমুখ।  এছাড়াও রোগীর পরীক্ষা নিরীক্ষাসহ অপারেশনের বিভিন্ন কাজে সার্বক্ষনিক পর্যবেক্ষণ করেন  প্রতিষ্ঠানের সহ-সভাপতি একে এম আজাদ, চামড়া ব্যবসায়ী মালিক গ্রপের সাধারণ সম্পাদক আখতার আজিজ, জেলা বিএনপির সাবেক সাধারণ সম্পাদক আলহাজ্ব মোঃ আশরাফুল আলম।